Saecularismus
Saecularismus est cosmotheoria vel principium quod saecularitatem in dato contextu sociali definit, contra res non saeculares iactans, excusans, aut fovens. Usitata saecularismi definitio est religionis et rerum publicarum civitatisque separatio, sed anticlericalismum, atheismum, naturalismum, symbola ex publico exterminata, multoque plurimas notiones significare potest. Vocabulum saecularismus primum a Georgio Holyoake scriptore agnosticoque Britannico Anglice anno 1851 divulgatum est. Quod nomen excogitavit ad suas opiniones de quotidianis hominum negotiis a religione separatas sine fide religiosa dimissa aut reprehensa fovenda describendas.